यूपी: नोएडा और ग्रेटर नोएडा में खुले में शराब पी रहे 260 लोगों को पुलिस ने पकड़ा  
खुले में शराब पी रहे 260 लोगों को पुलिस ने पकड़ा
जमानती बांड भरने के बाद उन्हें छोड़ा गया
नोएडा में 174 लोग और ग्रेटर नोएडा में 86 लोग पकड़े गये
नोएडा और ग्रेटर नोएडा में सार्वजनिक स्थलों पर शराब पी रहे 260 लोगों को पुलिस ने पकड़ा और फिर जमानती बांड भरने के बाद उन्हें छोड़ा दिया. अधिकारियों ने बताया कि शनिवार रात को पुलिस चेकिंग के दौरान नोएडा में 174 लोग और ग्रेटर नोएडा में 86 लोग पकड़े गये. हालांकि उन्हें गिरफ्तार नहीं किया गया. नोएडा के पुलिस अधीक्षक विनीत जायसवाल ने कहा, 'हंगामा करने को लेकर 260 लोग पकड़े गये. वे कानून का उल्लंघन कर सार्वजनिक स्थानों पर शराब पीते हुए पकड़े गये.'
टेकऑफ कर रहे विमान के पंखे पर चढ़ा शख्स, पायलट ने बंद किया इंजन, देखें VIDEO
उन्होंने कहा, 'भारतीय दंड संहिता की धारा 290 (सार्वजनिक रूप से हंगामा करने पर दंड, 200 रूपये तक जुर्माना) के तहत यह कार्रवाई की गयी. उनमें से किसी को भी गिरफ्तार नहीं किया गया. उनका चालान किया गया. उन्हें थाना लाया गया और जमानती बांड भरने के बाद उन्हें छोड़ दिया गया.' (इनपुट: भाषा)